stanford-oval/wikipedia huggingface dataset:
Helmandin maakunta

| Helmandin maakunta |
| --- | --- |

 Helmand Afganistanin kartalla
Valtio:  Afganistan
Hallinto:  
 – hallinnollinen keskus:  Lashkar Gah
Pinta-ala:  58 584 km²
Väkiluku (2020)  (Arvio):  1 446 230
Aikavyöhyke:  UTC+4:30
Helmandin maakunta on yksi Afganistanin 34 maakunnasta. Se sijaitsee maan eteläosassa Pakistanin rajalla. Vuonna 2020 siellä arvioitiin elävän noin 1,4 miljoonaa asukasta. Maakunnan pääkaupunki on Lashkar Gah.
Siellä virtaa Helmandjoki läpi aavikon, joka on paikoin saatu hedelmälliseksi keinokastelun avulla. Helmandissa tuotetaan noin 20 % maailman oopiumista.
Paštut  ovat suurin etninen ryhmä. Baluchit muodostavat vähemmistön maakunnan eteläosassa. Uskonnoltaan alueen asukkaat ovat sunneja tai šiioja. Vuonna 2017 arvioitiin, että vain neljä prosenttia väestöstä oli lukutaitoisia.
Aiheesta muualla

Kuvia tai muita tiedostoja aiheesta Helmandin maakunta Wikimedia Commonsissa
Afganistanin maakunnat
Badahšan
Badghis
Baghlan
Balkh
Bamiyan
Daikond
Džouzdžan
Farah
Farjab
Ghazni
Ghowr
Helmand
Herat
Kabul
Kandahar
Kapisa
Khust
Konar
Qunduz
Laghman
Logar
Nangarhar
Nimruz
Nurestan
Uruzgan
Paktia
Paktika
Panjshir
Parvan
Samangan
Sar-e Pol
Takhar
Vardak
Zabol
Aicardo

| Mitalit> Maa:  Espanja.Miesten futsal.MM-kilpailut  | Mitalit> Maa:  Espanja.Miesten futsal.MM-kilpailut  | Mitalit> Maa:  Espanja.Miesten futsal.MM-kilpailut  | Maa:  Espanja> Miesten futsal. |
| --- | --- | --- | --- |
|  Hopeaa | Thaimaa 2012 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Kroatia 2012 |  |  |
|  Pronssia | Belgia 2014 |  |  |
Jesús Nazaret Aicardo Collantes (eli Aicardo; s. 4. joulukuuta 1988 Cádiz) on espanjalainen futsalpelaaja, joka edustaa FC Barcelona Futsalia ja Espanjan futsalmaajoukkuetta. Pelipaikaltaan Aicardo on puolustaja. Hänet valittiin vuonna 2010 vuoden nuoreksi futsalpelaajaksi.
Aicardo on voittanut Espanjan futsalmaajoukkueen kanssa MM-hopeaa MM-kilpailuista vuodelta 2012. Hän teki turnauksessa seitsemässä pelissä neljä maalia. EM-kilpailuista hänellä on mestaruus vuodelta 2012 ja pronssi vuodelta 2014.
Aicardo on pelannut vuodesta 2012 lähtien FC Barcelona Futsalissa. Hän on voittanut seuran paidassa kerran Espanjan mestaruuden ja kerran UEFA Futsal Cupin. Ennen Barcelonaa hän edusti Lobelle de Santiagoa.
Käännös suomeksi
Aias (Oileuksen poika)

Aias ja Kassandra.
Aias (m.kreik. Αἴας, lat. Aiax tai Ajax), Oileuksen poika, oli kreikkalaisessa mytologiassa Lokriin kuningas ja Akhilleuksen jälkeen Troijan sodan sankareiden nopein juoksija. Ryöstettyään temppelistä Kassandran Aias joutui Athenen vihan kohteeksi ja hänen laivansa haaksirikkoutui kotimatkalla. Hän pelastautui kalliolle, jossa hän ilkkui ja kirosi jumalia. Kostona tästä Poseidon lähetti maanjäristyksen, joka halkaisi kallion. Aias putosi mereen ja hukkui.
Aichach

| Aichach |
| --- | --- |

 fiAichach 
 48°27′00″N, 11°07′59″E 
Kokonaispinta-ala:  92,84 km2
Väestö
Väkiluku (2020):  21 488
 www.aichach.de 
Aichach on kaupunki Baijerin osavaltiossa Saksassa. Se on Aichach-Friedbergin piirikunnan hallintokeskus. Aichachissa asui vuoden 2020 lopussa 21 488 asukasta. Kaupunki sijaitsee Paar-joen varrella lähellä A8-moottoritietä, joka yhdistää Münchenin ja Stuttgartin. Baijerin ainoa naisvankila perustettiin Aichachiin vuonna 1909.
Kaupungin pormestarina on vuodesta 1996 alkaen toiminut Klaus Habermann (SPD).
Aaltosäppikala

| Aaltosäppikala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Säppikalat Balistidae
Suku::  Balistapus
Laji::  undulatus
Kaksiosainen nimi
 Balistapus undulatus  M. Park, 1797 
Katso myös
   Aaltosäppikala Wikispeciesissä   Aaltosäppikala Commonsissa 
Infobox OKNimi-testi OKIUCN-testi OK: 
Aaltosäppikala (Balistapus undulatus) on säppikaloihin kuuluva kala. Se on sukunsa Balistapus ainoa laji.
Koko ja ulkonäkö

Aaltosäppikala kasvaa 26 cm pitkäksi. Sen pohjaväri on tummanvihreä tai ruskea, ja siinä on oransseja juovakuvioita. Lähellä pyrstöä on suuri musta täplä. Naaraiden huulissa on oranssi raita, joka puuttuu koirailta.
Levinneisyys ja elinympäristö

Aaltosäppikala elää indopasifisella merialueella koralliriutoilla ja laguuneissa.
Käyttäytyminen ja ravinto

Aaltosäppikala syö erilaisia pohjaeliöitä, kuten levää, pikkukaloja ja selkärangattomia. Kala päästää murahtelevia ääniä. Aaltosäppikalat puolustavat reviiriään tiukasti, varsinkin naaraat silloin, kun ne ovat laskeneet mätimunansa.
Akvaariokalana

Aaltosäppikalaa voi pitää suurehkossa (yli 680 litraa) meriakvaariossa, jossa on kivien muodostamia luolia. Tyypillisesti se siirtelee akvaarion sisustukseen käytettyjä kiviä. Se tarvitsee monipuolista eläinruokaa, johon kuuluu myös kovakuorisia äyriäisiä, joiden avulla se hoitaa jatkuvasti kasvavia hampaitaan. Kala on aggressivinen ja syö melkein mitä tahansa mikä ei syö sitä itseään, joten sitä ei voi pitää riutta-akvaariossa, ja samaan altaaseen laitettavien kalojen on oltava isoja ja puolustuskykyisiä.
Aleksi Lampola

Sulo Aleksi Lampola, entinen Lundqvist  (13. helmikuuta 1917 Lieto – 8. huhtikuuta 1983 Rauma) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen.
Lampolan vanhemmat olivat maanviljelijä Otto Anton Lundqvist ja Olga Kurppa ja puoliso vuodesta 1953 Pirkko Kyllikki Mäkinen. Lampola tuli ylioppilaaksi Turun suomalaisesta lyseosta 1938. Keihäänheittoa nuorena harrastanut Lampola voitti muun muassa 
Suomen oppikoulujen mestaruuden 1937 ja oppikoulujen Ruotsi–Suomi-maaottelun 1938, joskin hän oli myös aktiivi pesäpalloilija. Molempiin sotiin osallistunut Lampola oli sotilasarvoltaan reservin yliluutnantti.
Lampola valmistui 1946 insinööriksi Tampereen teknillisestä opistosta ja aloitti sitten työt rakennusliike Hakkalan palveluksessa. Toisen teollisuusneuvoksen arvonimen saaneen henkilön Mauno Suoramaan yhtiökumppanina hän ryhtyi 1948 rakennusalan yrittäjäksi. Vuonna 1960 Lampola perusti kokonaan oman yrityksen, Rakennusliike A. Lampolan, josta tuli alallaan Satakunnan suurimpia. Elementtirakentamisesta kiinnostuneena hän perusti 1966 myös Rauman Betoni ja Elementti Ky Lampola -yrityksen valmisbetonin ja betonielementtien tuotantoon. Lampolan vuoteen 1982 johtamat yritykset toteuttivat muun muassa kouluja, kunnantaloja, seurakuntien tiloja, vesitorneja ja telakka- ja tehdaskiinteistöjä. Rakennusliiketoiminnan ohella Lampola perusti yritykset 1969 sähköasennuksia ja 1977 valaisintuotantoa varten ja yhdessä muiden kanssa 1978 rakennusalan vientiyhtiön. Teollisuusneuvoksen arvonimen hän sai vuonna 1969.
Aleksi Lehto

Aleksi Lehto Jyväskylän Kalevan kisoissa vuonna 2018.
Aleksi Matias Lehto (s. 27. toukokuuta 1996 Seinäjoki) on suomalainen pikajuoksija ja keihäänheittäjä. Lehto edustaa Seinäjoen Seudun Urheilijoita ja hänen valmentajanaan toimii Reijo Koivisto. Hänen ennätyksensä sadalla metrillä on 10,51 s, 200 metrillä 21,43 s ja keihäänheitossa 70,77 m.
Lehto oli mukana viestijuoksun SM-kilpailuissa pronssia voittaneessa SSU:n pikaviestijoukkueessa vuonna 2014.Eskilstunan alle 20-vuotiaiden EM-kilpailuissa 2015 hän karsiutui keihäänheiton loppukilpailusta ja kuului kuudenneksi sijoittuneeseen Suomen joukkueeseen 4 × 100 metrin viestissä. Bydgoszczin alle 23-vuotiaiden EM-kilpailuissa 2017 hän juoksi ankkuriosuuden Suomen saadessa pikaviestissä pronssia ajalla 39,70.
Alex Oikkonen

| Henkilötiedot |
| --- | --- | --- | --- |
Syntymäaika: 15. lokakuuta 1994 (ikä 29)
Syntymäpaikka: Joutseno, Suomi
Pelipaikka: keskikenttäpelaaja
Pituus: 184 cm
Seura
Seura: Kultsu FC
Pelinumero: –
Junioriseurat
2006–2008: Kultsu
2009–2010: IPS
2012–2013: FC Dallas
Seurat
| Vuodet | Seura | O | (M) |
| 2010–2011 | IPS | 9 | (0) |
| 2011 | Kultsu FC |  5 | (0) |
| 2011–2012 | Bayamón | – | (–) |
| 2013 | Kultsu FC | 7 | (3) |
| 2014 | MYPA | 3 | (0) |
| 2014 | → Sudet (laina) | 1 | (0) |
| 2014 | → Kultsu FC (laina) | 18 | (3) |
| 2015– | Kultsu FC | 0 | (0) |
| Yhteensä | Yhteensä | 43 | (6) |
Maajoukkue
| 2011– | Puerto Rico | 7 | (2) |
 Seurajoukkueuran tilastot kattavat vain kansalliset sarjat, päivitetty 18. maaliskuuta 2015.  Maajoukkueuran tilastot päivitetty 18. maaliskuuta 2015.
Alex Kristopher Oikkonen (s. 15. lokakuuta 1994 Joutseno) on suomalaissyntyinen puertoricolainen jalkapalloilija, pelipaikaltaan keskikenttäpelaaja. Hän edustaa Kakkosen Kultsu FC:tä ja on pelannut myös Puerto Ricon maajoukkueessa.
Seurajoukkueura

Oikkosen isä on suomalainen ja äiti puertoricolainen. Hänen kasvattajaseuransa on Joutsenon Kullervo, jonka lisäksi hän pelasi juniorina Kultsun ja LAUTP:n yhteisjoukkueessa UK-Akatemiassa sekä Kultsun ja Imatran Palloseuran yhteisjoukkueessa Etelä-Karjalan Pallossa. Kaudella 2011 Oikkonen pelasi Kultsu FC:n riveissä miesten otteluita Kaakkois-Suomen Kolmosessa, kunnes perhe muutti Puerto Ricoon.
Puerto Ricossa Oikkosen seura oli Bayamón, jossa hän pelasi paikallista pääsarjaa Liga Nacionalia. Syksyllä 2012 Oikkonen siirtyi yhdysvaltalaisen Major League Soccer -seuran FC Dallasin akatemiajoukkueeseen, jonka kanssa hän osallistui Yhdysvaltain jalkapalloliiton Development Academy -sarjaan. Tammikuussa 2013 hän sai kutsun alankomaalaisen NAC Bredan testileirille.
Heinäkuussa 2013 Oikkonen kävi espanjalaisen Martosin testissä, mutta palasi kuitenkin loppukaudeksi Suomeen Kultsu FC:n joukkueeseen. Kultsu FC sijoittui Kolmosen lohkonsa toiseksi ja nousi lopulta täydennysmenettelyn kautta Kakkoseen kaudeksi 2014.
Kaudeksi 2014 Oikkonen teki sopimuksen Veikkausliigan Myllykosken Pallon kanssa. Hän pelasi MYPAn riveissä kahdessa Liigacupin ja yhdessä Suomen Cupin ottelussa, kunnes toukokuussa 2014 hänet lainattiin Kultsu FC:lle. Oikkosen oli määrä pelata Kultsu FC:ssä koko kausi 2014, mutta inhimillisen erehdyksen seurauksena hänen lainasopimuksensa jäi uusimatta syyskuussa ennen siirtoajan umpeutumista ja hänen pelioikeutensa jäi MYPAlle. Hän debytoi liigassa 14. syyskuuta 2014 ottelussa Turun Palloseuraa vastaan ja pelasi kaikkiaan kolmessa liigaottelussa kaudella 2014.
MYPA menetti liigapaikkansa talousepäselvyyksien vuoksi talvella 2015. Oikkonen palasi kaudeksi 2015 Kultsu FC:hen.
Maajoukkueura

Oikkonen oli mukana vuoden 2013 alle 20-vuotiaiden Pohjois-Amerikan-, Keski-Amerikan- ja Karibian-mestaruuskilpailuihin yltäneessä Puerto Ricon nuorten maajoukkueessa.
Puerto Ricon miesten maajoukkueessa Oikkonen debytoi 14. marraskuuta 2011 vuoden 2014 maailmanmestaruuskilpailuiden karsintaottelussa Saint Luciaa vastaan. Hän pelasi joukkueessa myös vuosien 2012 ja 2014 Karibian-mestaruuskilpailuiden karsinnoissa. Hän teki maajoukkueuransa ensimmäisen maalin 9. syyskuuta 2012 ottelussa Saint-Martinia vastaan.
Aiheesta muualla

Alex Oikkonen Veikkausliigan sivustolla
Alex Oikkonen National Football Teams -sivustolla (englanniksi)
Aleksi Lehtonen (poliitikko)

Aleksanteri (Aleksi) Lehtonen (18. kesäkuuta 1897 Jämsä – 2. syyskuuta 1940 Helsinki) oli suomalainen poliitikko. Hänen puolueensa oli Suomen Sosialidemokraattinen Puolue.
Lehtosen vanhemmat olivat torppari, seppä Aleksanter Lehtonen ja Hilma Helminen. Hän työskenteli maa- ja metsätöissä kotitorpallaan, kunnes aloitti vuonna 1921 Suomen Sosialidemokraattisen Työläisnuorisoliiton järjestäjänä. Hän toimi myös kyseisen nuorisojärjestön puheenjohtajana. Vuosina 1923–1927 Lehtonen työskenteli SDP:n piirisihteerinä Vaasan läänin itäisessä vaalipiirissä ja vuodesta 1927 SDP:n Uudenmaan piirin piirisihteerinä.
Lehtonen valittiin kansanedustajaksi eduskuntavaaleissa 1939 Uudenmaan läänin vaalipiiristä. Hän aloitti tehtävässä 1. syyskuuta 1939 ja toimi eduskunnan lakivaliokunnan sekä Yleisradion hallintoneuvoston jäsenenä. Lehtonen kuoli syyskuussa 1940, 43-vuotiaana, ja hänen seuraajakseen eduskuntaan tuli Jorma Tuominen.
Lehtonen oli naimisissa. Hänen puolisonsa oli Ida Elina Viherlehto, jonka kanssa hän avioitui vuonna 1927.
Ady

| Henkilötiedot |
| --- | --- | --- |
Koko nimi: Adailton Pereira dos Santos
Syntymäaika: 18. huhtikuuta 1973 (ikä 51)
Syntymäpaikka: Caatiba, Bahia, Brasilia
Pelipaikka: keskikenttäpelaaja
Pituus: 175 cm
Seurat
| Vuodet | Seura | O (M) |
| 1993–1994 1994–1996 1996–1997 1997–1998 1998 1998 1999–2000 2000–2003 2003–2005 2005–2007 2008 2009–2010 |  Poções  Bahia  Santa Cruz  Madureira  Goiás  Santos  Portuguesa  Espérance  Al-Ahli Tripoli  TPS  JJK  MyPa |          58 (18)  23 (2) |
Maajoukkue
| 2002 |  Tunisia | 3 (0) |
 Seurajoukkueuran tilastot kattavat vain kansalliset sarjat.
Adailton Pereira dos Santos eli Ady (arab. عدي‎, s. 18. huhtikuuta 1973 Caatiba, Bahia, Brasilia) on brasilialais-tunisialainen jalkapalloilija, pelipaikaltaan keskikenttäpelaaja. Hän pelasi urallaan seurajoukkueissa Brasiliassa, Tunisiassa, Libyassa ja Suomessa sekä Tunisian maajoukkueessa.
Ura

Kotimaassaan Ady edusti viittä eri pääsarjajoukkuetta, muun muassa Goiásia ja Santosia, ja pelasi lähes 150 Série A:n ottelua. 2000-luvun alussa hän edusti tunisialaista Espérancea yli sadassa Ligue Professionnelle 1:n ja Afrikan Mestarien liigan ottelussa. Hän sai Tunisian kansalaisuuden ja pelasi kolme ottelua Tunisian maajoukkueessa. Tunisian jälkeen hän pelasi myös Libyassa ja Saudi-Arabiassa.
Suomeen Ady siirtyi kesken kauden 2005. Hän liittyi Turun Palloseuraan, jota hän edusti kolmen kauden aikana 58 Veikkausliiga-ottelussa tehden 18 maalia. Kaudella 2007 hän saavutti joukkueineen SM-pronssimitalin. Marraskuussa 2007 Ady solmi kaksivuotisen sopimuksen Ykkösen Jyväskylän Jalkapalloklubin kanssa. JJK:n liiganousuun päättyneen kauden 2008 jälkeen hän siirtyi Myllykosken Palloon, jota hän edusti kahden kauden ajan.
Adyn pelaajaura päättyi loukkaantumiseen kaudella 2010. Hän aloitti vuonna 2011 valmentajakoulutuksen Palloliiton Huippupelaajan valmentajakurssilla.
Aiheesta muualla

Adyn esittely Veikkausliigan sivustolla
4. toukokuuta

4. toukokuuta on gregoriaanisen kalenterin mukaan vuoden 124. päivä (125. päivä karkausvuonna). Vuodesta on jäljellä 241 päivää.
Nimipäivät

suomalainen kalenteri: Roosa, Rosa, Ruusu
suomenruotsalainen kalenteri: Rosa, Rosita
ortodoksinen kalenteri: Pelagia, Niikko, Voitto, Nikita, Kirilä, Kiril, Iisakki
pohjoissaamenkielinen kalenteri: Ruvsá
vanhemmissa kalentereissa: Florian, Gothard, Gothardius, Laimi, Monica
Tapahtumia

1471 – Ruusujen sota: Edvard IV:n joukot löivät lancasterilaisen armeijan ja surmasivat Walesin prinssi Edvardin Tewkesburyssa.
1493 – Paavi Aleksanteri VI jakoi maailman Portugalin ja Espanjan kesken.
1626 – Alankomaalainen tutkimusmatkailija Peter Minuit saapui Manhattanin saarelle Uuteen Hollantiin.
1675 – Kaarle II määräsi Greenwichin kuninkaallisen observatorion rakennettavaksi.
1814 – Ferdinand VII kumosi vuoden 1812 perustuslain ja palautti Espanjaan absoluuttisen monarkian.
1886 – Haymarketin verilöyly Chicagossa.
1904 – Panaman kanavan rakennus alkoi.
1912 – Italia miehitti Rodoksen.
1919 – Toukokuun neljännen päivän liike ja Uuden kulttuurin liike käynnistyivät Kiinassa.
1942 – Toinen maailmansota: Korallimeren taistelu alkoi ilmahyökkäyksiltä lentotukialusten välillä.
1949 – Supergan lento-onnettomuus.
1968 – Pariisissa alkoivat 1960-luvun opiskelijaliikkeen rajuimmat mellakat ylioppilaiden vaatiessa yliopistojen hallinnon uudistamista. Työläiset alkoivat tukea opiskelijoita lakoin.
1970 – Neljä mielenosoittajaa kuoli Kentin osavaltionyliopiston verilöylyssä, kun Ohion kansalliskaarti avasi tulen Kambodžan pommituksia vastustaneita opiskelijoita kohtaan.
1972 – Kanadalainen 1971 perustettu Don't Make a Wave Committee vaihtoi nimensä virallisesti Greenpeaceksi.
1979 – Margaret Thatcher nimitettiin Yhdistyneen kuningaskunnan ensimmäiseksi naispuoliseksi pääministeriksi.
1990 – Latvia julistautui itsenäiseksi.
1994 – Israelin pääministeri Jitzhak Rabin ja PLO:n johtaja Jasser Arafat allekirjoittivat rauhansopimuksen, joka antoi Gazan kaistalle ja Jerikolle itsehallinnon.
1996 – José María Aznar nimitettiin Espanjan pääministeriksi.
1998 – ”Unabomber” Theodore Kaczynski sai viisi elinkautista sekä 30 vuotta vankeutta tunnustettuaan syyllisyytensä ja vältti näin kuolemantuomion.
Juhlapäiviä

Japani: Kokumin no kyujitsu (välipäivä).
Keski-Eurooppa: Pyhän Florianuksen muistopäivä.
Star Wars -päivä. Tulee Tähtien sodan legendaarisesta lausahduksesta: ”May the Force Be With You” (’Olkoon Voima kanssasi’), joka kuulostaa samalta kuin ”May the Fourth” eli toukokuun 4:s.
| 0 | 1 | 2 |
| --- | --- | --- |
|  |   Lyhyt tiivistelmä päivästä 4. toukokuuta: |  |
:   Supergan lento-onnettomuuden Fiat G.212 -koneen hylky. 1814 – Ferdinand VII kumosi vuoden 1812 perustuslain ja palautti Espanjaan absoluuttisen monarkian.  1825 – Brittiläinen biologi Thomas Henry Huxley syntyi.  1886 – Haymarketin verilöyly Chicagossa.  1912 – Kirjailija ja suomentaja Elvi Sinervo syntyi.  1949 – Supergan lento-onnettomuudessa kuoli lähes koko Torino FC:n jalkapallojoukkue.  1994 – Israelin pääministeri Jitzhak Rabin ja Palestiinan vapautusjärjestön johtaja Jasser Arafat allekirjoittivat rauhansopimuksen, joka antoi Gazan kaistalle ja Jerikolle itsehallinnon.  
Katso myös: kalenteri ~ 3. toukokuuta, 5. toukokuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Hyvinkääsali

Hyvinkääsali
Hyvinkääsali on Hyvinkään keskustassa kauppatorin laidalla sijaitseva konsertti- ja kokoussali. Se on osa vuonna 1987 valmistunutta Sampotaloa, jossa on myös kauppakeskus. Talon on suunnitellut arkkitehti Ilpo Raunio ja Hyvinkääsalin akustiikkakonsulttina on toiminut Alpo Halme.
Valkoseinäisessä Hyvinkääsalissa on 435 istumapaikkaa ja nouseva katsomo. Näyttämöaukon leveys on 20 metriä.
Sali vihittiin käyttöön 20. marraskuuta 1987. Avajaiskonsertissa Pentti Sistosen johtama Hyvinkään orkesteri soitti Sibeliuksen 1. sinfonian, Schumannin sellokonserton solistina Markku Luolajan-Mikkola sekä musiikkiopiston rehtorin Pentti Raition säveltämän teoksen Yoldia arctica.
Aiheesta muualla

Hyvinkääsalin verkkosivusto
Kuvia Sampotalosta ja Hyvinkääsalista
Alexander Halesilainen

Summa universae theologiae
Alexander Halesilainen (noin 1183 Hales, Gloucestershire, Englanti – 21. elokuuta 1245 Pariisi, Ranska) oli keskiaikainen filosofi ja skolastinen teologi. Alexander opiskeli Halesin luostarissa ja myöhemmin Pariisissa, missä hänestä tuli kuuluisa teologian opettaja. Hän liittyi fransiskaanien veljeskuntaan vuonna 1222.
Keskiajan filosofia
Alkuin
Rabanus Maurus
Johannes Scotus Eriugena
Avicenna
Petrus Damianus
Avicebron
Anselm Canterburylainen
Roscellinus
Bernardus Chartreslainen
Theodoricus Chartreslainen
Avempace
Gilbertus Porretanus
Pierre Abélard
Willelmus Concheslainen
Petrus Lombardus
Johannes Salisburylainen
Averroës
Maimonides
Robert Grosseteste
Albert Suuri
Alexander Halesilainen
Petrus Hispanus
Willelmus Auvergnelainen
Henri Ghentiläinen
Roger Bacon
Bonaventura
Tuomas Akvinolainen
Sigerus Brabantilainen
Boethius Dacialainen
Mestari Eckhart
Johannes Duns Scotus
Vilhelm Occamilainen
Jean Buridan
Godefridus Fontaineslainen
Aegidius Roomalainen
Alexander Haapanen

Alexander Haapanen (22. elokuuta 1851 Vehmaa – 25. kesäkuuta 1936 Helsinki) oli suomalainen kansakouluntarkastaja ja kouluneuvos.
Haapasen vanhemmat olivat talollinen Efraim Haapanala ja Loviisa Matintytär. Haapanen jäi orvoksi 8-vuotiaana ja pääsi sitten kasvattilapseksi Vehmaan kappalaisen Viktor Mauritz Roslinin (1824–1878) perheeseen. Hän pääsi ylioppilaaksi Turun lukiosta 1870, valmistui Helsingin yliopistosta filosofian kandidaatiksi ja maisteriksi 1882 sekä suoritti kasvatusopin tutkinnon 1884.
Haapanen toimi opettajana useissa helsinkiläisissä kouluissa vuosina 1875–1898. Hän oli Helsingin yliopiston kirjastossa ylimääräisenä amanuenssina 1878–1893 ja kouluylihallituksessa kansakoulujen ylitarkastajan Uno Cygnaeuksen apulaisena 1881–1885, kansakouluasiain kanslistina 1885–1889 ja aktuaarina 1889–1892. Vuonna 1892 hänet nimitettiin kouluylihallituksen kansakouluntarkastajaksi. Haapanen oli tässä virassa vuoteen 1918 saakka ja sen jälkeen hän oli vielä kouluneuvoksena 1918–1921. Haapanen jäi eläkkeelle vuonna 1921.
Haapanen oli puheenjohtajana tai sihteerinä useissa kansakouluasioita käsitelleissä komiteoissa ja kokouksissa. Vuonna 1900 hän oli kouluhallituksen edustajana valvomassa Suomen koulunäyttelyn järjestämistä Pariisin maailmannäyttelyssä. Haapanen toimi vuosina 1877–1901 kaikki kouluhallituksen julkaisemat kansanopetusta käsitelleet tilastojulkaisut. Hän kuului Suomen evankelis-luterilaisen pyhäkouluyhdistyksen johtokuntaan ja oli Pyhäkoululehden ja ruotsinkielisen Söndagsskolebladetin toimittajana. Haapanen perusti ja toimitti vuosina 1890–1926 ilmestyneen Joulusanoma lapsille-lehden ja ruotsinkielisen 1890–1908 ilmestyneen Julbudskap till barnen-lehden.
Alexander Haapenen oli naimisissa 1880–1912 Julia Pletnevin (1859–1912) kanssa.  Heillä oli 15 lasta joista tunnetuimpia olivat pankinjohtaja Lennart Haapanen (1888–1967) ja  Lepaan puutarhaopiston johtaja ja kanslianeuvos Arvo Haapanen (1900–1990).
Alexander Hacke

Alexander Hacke, The Tiger Lillies ja Danielle de Picciotto
Alexander Hacke (s. 11. lokakuuta 1965 Berliini) on saksalainen kitaristi, basisti ja laulaja. Hänet tunnetaan parhaiten työstä Einstürzende Neubauten -yhtyeessä.
Hacke on ollut kuuluisassa kokoonpanossa neljätoistavuotiaasta eli vuodesta 1980. Hänellä on ollut myös sivuprojekteja; ensimmäinen täysimittainen sooloalbumi Filmarbeiten julkaistiin vuonna 1992.
Hacke oli aiemmin naimisissa näyttelijä-laulaja Meret Beckerin kanssa, ja vuonna 2006 hän solmi uuden avioliiton Danielle de Picciotton kanssa.